पाएं अपने शहर की ताज़ा ख़बरें और फ्री ई-पेपरडाउनलोड करें
हरिहरगंज थाना क्षेत्र के कौआखोह ग्राम स्थित रजवार मोड़ पर मंगलवार को हुए हादसे में जख्मी दंपती की भी इलाज के दौरान मेदिनीनगर में मौत हो गई। हादसे के दिन ड्राइवर-कंडक्टर और बाइक सवार एक युवक की जान गई थी। इसके साथ ही इस घटना में मरने वालों की संख्या पांच हो गई। बताते चलें कि मंगलवार की दोपहर लोहा का आई बीम (गार्डर) लदा अनियंत्रित ट्रेलर गुजर रही बाइक को रौंदते हुए गणेशी यादव के खाली पक्के मकान में घुस गया था। इस दुर्घटना में ट्रेलर का चालक, कंडक्टर सहित बाइक चालक धर्मेंद्र भुइयां (23) की घटनास्थल पर ही मौत हो गई थी। जबकि उसी बाइक पर सवार धनंजय भुइयां और उसकी पत्नी जयंती देवी गंभीर रूप से घायल हो गए थे। इलाज के दौरान इन्होंने भी दम तोड़ दिया।
बाइक सवार तीनों नौडीहा बाजार थाना के तुर्काडीह गांव के रहने वाले थे। धनंजय भुइयां औरंगाबाद जिला के परता गांव स्थित अपने ससुराल से पत्नी को साथ लेकर धर्मेंद्र भुइयां की बाइक से घर जा रहा था। हादसा इतना जोरदार था कि ट्रेलर में लोड भारी भरकम आईबीम ड्राइवर और खलासी के केबिन में घुस गया। इससे दाेनाें की मौके पर ही मौत हो गई थी।
खाली घर था वरना बढ़ जाती मृतकाें की संख्या
घटना के समय गणेश यादव के घर पर ताला लगा हुआ था। अगर परिवार के सदस्य रहते तो मरने वालों की संख्या और भी बढ़ सकती थी। ग्रामीणों की मदद से ट्रेलर पर गिरे मलबा को हटाया गया।
बाएं जाने की बजाए अचानक दाहिनी ओर मुड़ गया ट्रेलर
सड़क से गुजर रहे बाइक सवारों ने बताया कि ट्रेलर अनियंत्रित होकर सड़क से गुजर रहा था। अंदाजा लगाया जा रहा है कि या तो उसकी स्टीयरिंग फेल हो गई होगी, या फिर चालक नशे में वाहन चला रहा हाेगा। लाेगाें ने बताया कि कौवाखोह के रजवार मोड़ के पास पहुंचने पर ट्रेलर अचानक से बाएं की जगह दाएं मुड़ गया।
रेहला के रहने वाले थे चालक और कंडक्टर
मृत ट्रेलर चालक व खलासी दाेनाें रेहला के रहने वाले हैं। एक का नाम राजू सिंह और दूसरे का नाम मुरारी सिंह है। दाेनाें रिश्ते में मामा-भांजे हैं। दोनों का शव केबिन में फंसा गया, जिसे मंगलवार की देर शाम तक निकाला जा सका।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn